- Sa kataposan sa Gubat sa Kalibotan II si Chen mikalagiw ngadto sa Hapon ug, dayon human sa pormal nga pagsurender sa Hapon
sa Septiyembre 9, 1945, ang representante sa Tsina nga si Heneral He Yingqin mihangyo sa representante sa Hapon, si Heneral Okamura Yasuji, sa pag-ekstradisyon kang Chen Gongbo ngadto sa Tsina aron husayon tungod sa pagbudhi. Ang hangyo gitugyan sa Amerikanhong mga puwersa sa pag-okupar, ug si Chen giuli ngadto sa Tsina sa Oktubre 3. Sa iyang paghusay, siya kusog nga nagdepensa sa iyang kaugalingon, nga nag-angkon nga ingong Presidente siya midumili sa pagkooperar sa mga Hapones sa ubay-ubayng hinungdanong mga butang ug milihok lamang tungod sa iyang pagkamaunongon sa iyang higala, si Wang Jingwei. Bisan pa niana, siya gihukman ug kamatayon tungod sa pagbudhi. Siya malinawon nga nag-atubang sa iyang kapalaran, nga nag-ingon nga "sa dili madugay ako mahiusa pag-usab kang Wang Jingwei sa sunod nga kalibotan". Si Chen gipatay sa firing squad sa Suzhou, Jiangsu, sa Hunyo 3, 1946.